Berlingske Tidende, 1833-06-19
Indenlandske Efterretninger. Mariebo, den 14de Junii. - Hs. Majestæts Reise her igjennem Landet den 10de dennes var en sand Folkefest, hvor Alle, saavel Unge som Gamle, deeltoge. Det ene ridende Corps afløste det andet, og paa ethvert Districts Grændse vare Æreporte opførte. Hs. Majestæt og Hs. Kgl. Høihed Prinds Frederik Carl Christian ankom om Eftermiddagen Kl. 4 1/2 til Saxkøbing. Ved Broen over Saxkøbing Aae laae flere Skibe, behængte med Flag, og imedens Hs. Majestæt kjørte igjennem en meget smuk Æreport ind i Byen, ringedes med Kirkens Klokker og saluteredes med Kanoner. Ved Byefogedens Gaard, hvor Hs. Majestæt modtoges af den forsamlede Mængde med et "længe leve vor allernaadigste Konge!" behagede det Allerhøistsamme at træde af, og efter at Byens Embedsmænd vare blevne forestillede af Stiftamtmanden, besaae Hs. Majestæt Kirken, Sprøiterne, Skolebygningen, og gik derefter til Gymastikpladsen udenfor Boen. Paa Veien hertil passerede Hs. Majestæt igjennem en særdeles smagfuld Æreport, som var opført der, hvor Baroniet Guldborgland begynder, og blev hilset med "Hurra af de paa begge Sider af Veien forsamlede og med Blomsterkrandse festlig smykkede Bønderfolk, hvilken Hilsen ledsagedes af Salutskud fra de paa Baroniets Grund anbragte Kanoner. Paa Gymnastikpladsen vare, foruden Borgerskolens Elever, en Deel Drenge fra Guldborglands Skoler tilstæde, og efterat Hs. Majestæt havde viist den Naade, at see Børnene exercere og volte gere, afsang de, med Allerhøistsammes Tilladelse, i Forening med Skolelærerne, en tostemmig Sang, til Melodien: "Kong Christian stod ved høien Mast. Hs. Majestæt behagede derefter at gaae tilbage til Æreporten, hvorfra Allerhøistsamme kjørte igjennem Byen af Landeveien videre her til Mariebo, hvor Hs. Majestæt med Følge ankom, escorteret af Ridende her fra Byen, henimod Kl. 7. Kanonsalver forkyndte den elskede Landsfaders allerhøieste Ankomst. Under det begeistrede Folks Udraab: Vor gode Konge leve!" behagede det Allerhøistsamme allernaadigst at aftræde hos Hr. Kjøbmand Brabrand. Derpaa tog Hs. Majestæt Byens borgerlige militaire Corps og Brandcorp, set i allernaadigst Øiesyn, og begav Sig til Raad= og Domhuset, hvorfra Allerhøistsamme, efterat have ladet Sig forevise Raadstue=Archivet og nogle Embeds=Protocoller, gjorde en Toutil Kirken, besaae Stifts=Bibliotheket og aflagde et Besøg i Hr. Kjøbmand H. C. Krøyers Hauge, hvor Hs. Majestæt blev hilset med en Kanonsalve fra Lystbaadene i Søen, paa hvis Master det danske Flag vajede. Paa Tilbageveien behagede Allerhøistsamme allernaadigst at besøge Byens Skoler, hvor Børnene en Sang bevidnede Hs. Majestæt deres Taknemlighed for den Omhu og Faderkjerlighed, hvormed Allerhøistsamme har taget Sig af Oplysningen og Underviisningen i Skolerne. Efterat Sangen var endt, aflagde Børnene Prøver paa deres Færdighed saavel i Læsning som i gymnastiske Øvelser. Hs. Majestæt Gehagede derpaa, efter et kort Ophold hos Kjøbmand Brabrand, atter at slige til Vogns, og fortsatte, under Folkets Jublen og Escorte af et ridende Corps, i allerhøieste Velbefinde Sin Reise til Rakskov. Bygningerne paa Hovedgaden her i Mariebo, saa velsom Raad= og Domhuset og adskillige Steder paa Torvet, vare udpyntede med Guirlander og Krandse. Foran Domhuset, saaes to Obelisker, paa hvilke Hs. Majestæt Kongens og Hs. Kongl. Høihed Prinds Frederik Carl Christans Navnetræk vare anbragte. Æreporte vare opførte ved Ind- og Udkjørsels=Stederne. Paa Reisen fra Nykjøbing til Mariebo behagede det Hs. Majestæt allernaadigst at aflægge Besog hos Hs. Excell. Geheime-Conferentsraad, Greve af Hardenberg=Reventlow, Storkors af Danebrogen a. og hos Hr. Kammerherre, Vichfeld til Engestofte.